24/07/2015 | Administración LocalMunicipal
Rianxo
Secretaría
Aprobación definitiva da Ordenanza fiscal n.º 19, reguladora da taxa pola utilización privativa ou aproveitamento especial do solo, subsolo ou voo por empresas explotadoras de subministros

ANUNCIO DE APROBACIÓN DEFINITIVA De conformidade co artigo 49 da Lei 7/85, por non presentarse reclamación ningunha durante o período de exposición ao público, elévase a definitivo o acordo inicial adoptado polo Pleno do Concello en sesión celebrada o día 30/04/2015, respecto da: ORDENANZA FISCAL REGULADORA DA TAXA POLA UTILIZACIÓN PRIVATIVA OU APROVEITAMENTO ESPECIAL DO SOLO, SUBSOLO OU VOO POR EMPRESAS EXPLOTADORAS DE SUBMINISTROS Publícase o texto completo da ordenanza que entrará en vigor unha vez publicada no BOP, conforme o establecido no artigo 17 do RDL.2/2004 que aproba o texto refundido da Lei reguladora das facendas locais. ORDENANZA FISCAL N.º 19, REGULADORA DA TAXA POLA UTILIZACIÓN PRIVATIVA OU APROVEITAMENTO ESPECIAL DO SOLO, SUBSOLO OU VOO POR EMPRESAS EXPLOTADORAS DE SUBMINISTROS ARTIGO 1.–Feito IMPONIBLE.1. Constitúe o feito impoñible da taxa a utilización privativa ou o aproveitamento especial constituído no solo, subsolo ou voo das vías públicas municipais, a favor de empresas explotadoras de servizos de subministros que resulten de interese xeral ou afecten á xeneralidade ou a unha meirande parte dos veciños.2. Este réxime de cuantificación aplicarase ás empresas citadas no vindeiro artigo, tanto si son titulares das redes como as que, non ostentando a titularidade, o sexan dos dereitos de uso, acceso ou interconexión das mesmas.3. Non se incluirán neste réxime de coantificación a taxa por servizos de telefonía móvil. ARTIGO 2.–EMPRESAS EXPLOTADORAS DE SUBMINISTROS.1. A este efectos considéranse empresas explotadoras de subministros, con independencia do seu carácter público ou privado, as seguintes: a) Empresas subministradoras de enerxía eléctrica, auga ou gas. b) Empresas que presten servizos de telecomunicacións dispoñibles ao público mediante a utilización, total ou parcial, das redes públicas de telecomunicacións instaladas con utilización privativa ou aproveitamento especial do solo, subsolo ou voo das vías públicas municipais, con independencia da titularidade das redes ou instalacións. c) Calesquera outras empresas de servizos de subministros que empreguen para a prestación dos mesmos tuberías, canles e demais instalacións que ocupen solo, subsolo ou voo municipais.2. Aos efectos deste artigo inclúense dentro das explotadoras de servizos a distribuidoras e comercializadoras dos mesmos. ARTIGO 3.–SUXEITOS PASIVOS. Son suxeitos pasivos contribuíntes as persoas físicas, as persoas xurídicas titulares das empresas que empreguen o dominio público para prestar os servizos de subministro de enerxía eléctrica, auga, gas, telefonía e outros análogos, así como as empresas que exploten a rede de comunicación interna mediante sistemas de fibra óptica, televisión por cable ou calquera outra técnica, cuxos servizos sexan de interese xeral ou e as entidades ás que se refire o artigo 35.4 da Lei 58/2003, de17dedecembro, Xeral Tributaria, a cuxo favor se otorguen as licenzas, ou quen se beneficie de dito aproveitamento, aínda que non se concedera a autorización. ARTIGO 4.–RESPONSABILIDADE. Os supostos de responsabilidade, sexa solidaria ou subsidiaria, serán os previstos na normativa tributaria. ARTIGO 5.–BENEFICIOS FISCAIS. Non poderán recoñecerse outros beneficios fiscais que os recoñecidos en normas con rango de lei ou en Tratados ou Convenios internacionais. ARTIGO 6.–BASE IMPOÑIBLE.1. Cando o suxeito pasivo sexa o titular da rede que ocupa o solo, subsolo ou voo do dominio público local, a base impoñible constituirase pola diferenza entre os ingresos brutos procedentes da facturación que obteñan anualmente no termo municipal as empresas ou entidades subministradoras ou prestadoras dos servizos aos que se refire o artigo 3 desta ordenanza.2. Cando para o disfrute do aproveitamento especial a que se refire o apartado anterior, o suxeito pasivo teña empregado redes alleas, a base impoñible da taxa estará constituída pola cifra de ingresos brutos obtidos anualmente no termo municipal, minorada na coantía que deba satisfacer ao propietario da rede polo seu uso.3. Entenderase por ingresos brutos procedentes da facturación aqueles que, sendo imputables a cada entidade, obtivéranse por aquela coma contraprestación polos servizos prestados en cada termo municipal, en desenvolvemento da súa actividade ordinaria. A título meramente exemplificativo, e sen ánimo de exahustividade, teñen a consideración de ingresos brutos, as facturacións polos seguintes conceptos: a) Subministros ou servizos de interese xeral, propios da actividade da empresa, que se correspondan a consumos aboados no termo municipal. b) Servizos prestados aos consumidores, necesarios para a recepción do subministro ou do servizo de interese xeral propio do obxecto da empresa, coma os enlaces á rede, posta en marcha, conservación, modificación, conexión, desconexión, e substitución de contadores, equipos ou instalacións, propiedade das empresas ou dos usuarios. c) Alquileres que han de pagar os consumidores polo uso dos contadores, ou por outros aparatos empregados na prestación do servizo ou do suministros. d) Alquileres, cánones ou dereitos de interconexión percibidos doutras empresas subministradoras de servizos que empreguen a rede da entidade que ostenta a condición de suxeito pasivo desta taxa. e) Calesquera outros ingresos que se facturen polos servizos resultantes da actividade propia das empresas subministradoras.4. Non se incluirán entre os ingresos brutos procedentes da facturación os seguintes conceptos: a) Os impostos indirectos que graven os servizos prestados. b) As cantidades cobradas por conta de terceiros que non constitúan un ingreso propio da entidade que ostenta a condición de suxeito pasivo desta taxa. c) As cantidades percibidas por servizos de subministros que vaian a ser empregados nas instalacións que se atopen na sección1. a ou 2. a do Rexistro administrativo de instalacións de producción de enerxía eléctrica do Ministerio de Industri, Enerxía e Turismo, como materia prima necesaria para a xeración de enerxía susceptible de tributación polo réxime especial regulado nesta ordenanza fiscal.5. Non terán a consideración de ingresos brutos procedentes da facturación: a) As subvencións de explotación, públicas ou privadas, que reciban as empresas subministradoras. b) As indemnizacións por danos e perxuízos, salvo que o foran por compensación por cantidades non cobradas que tiveran que incluírse nos ingresos brutos do apartado 1 deste artigo. c) Ingresos financeiros como dividendos, intereses e productos análogos. d) Traballos realizados pola empresa para o seu inmovilizado. e) Maior valor dos seus activos a consecuencia de regularizacións de balances efectuadas ao abeiro das normas. f) Cantidades procedentes do alleamentos dos bens e dereitos que integren o seu patrimonio.6. O importe derivado da aplicación deste ordenanza non poderá ser repercutido aos usuarios dos servizos de suministro respectivo.7. A coantía desta taxa que corresponda a Telefónica de España, S. A. se considerará integrada na compensación en metálico de periodicidade anual que esta compañía debe abonar aos concellos, segundo o artigo 4 apdo.1 da Lei 15/87, do 30 de xullo, na súa nova redacción dada pola Disposición Adicional oitava, apartado 2 da Lei 39/88.8. A compensación a que se refire o apartado anterior non será en nengún caso de aplicación ás cuotas establecidas para as empresas participadas por Telefónica de España, S. A. que presten servizos de telecomunicacións e que estén obrigadas ao pago da taxa ao abeiro do artigo 3 da presente ordenanza. ARTIGO 7.–TIPO E CUOTA. A coantía da taxa determinarase aplicando o 1,5 por cento á base impoñible regulada no artigo 6. ARTIGO 8.–PERÍODO IMPOSITIVO E DEVENGO. O período impositivo da taxa coincide co ano natural, agás nos supostos de inicio ou cese na utilización ou aproveitamento especial do solo, subsolo ou voo necesario para a prestación do servizo ou de suministro, casos nos que o período impositivo comprenderá dende o inicio e ata o cese efectivo. ARTIGO 9.–XESTIÓN. No caso de empresas subministradoras de servizos que afectan a unha xeneralidade de veciños, deberán realizar a correspondente autoliquidación trimestral. A estes efectos, deberán presentar en cada autoliquidación o volume de ingresos producidos así como a cota tributaria a ingresar, segundo modelo de autoliquidación oficial. O prazo de pago en período voluntario das autoliquidacións será de quince días naturais desde a finalización de cada trimestre natural. DISPOSICIÓN DERROGATORIA A presente ordenanza deixará sen efectos os artigos 1 a 7, e a disposición derradeira, da ordenanza fiscal n.º 19 publicada no BOP da provincia da Coruña n.º 292, dO 22 de decembro de 1998. DISPOSICIÓN DERRADEIRA (aprobación e entrada en vigor). A presente ordenanza aprobouse polo propio Pleno na súa sesión día de de 2015, e, unha vez publicada integramente no Boletín Oficial da Provincia, entrará en vigor, producindo efectos ata a súa modificación ou derrogación. Rianxo, 10 de xullo de 2015. O alcalde Adolfo F. Muíños Sánchez